Bispelokket

På det meste passerte 140 000 kjøretøy gjennom trafikkmaskinen per døgn. Bispelokket var Oslos trafikkale sentrum, og alle distanser til Oslo ble regnet hit. Den 31. oktober 2011 ble den nye rundkjøringen ved Postgirobygget brukt til å regne distansen til Oslo. Bispelokket opphørte som riksvei-til-riksvei-kryss da Bjørvikatunnelen åpnet i 2010, og E18 ble ledet utenfor. Antall biler gikk da ned til 40 000 i døgnet.Wasim K. Riaz: Her blir det køkaos i ett år, Aftenposten, 25. oktober 2011

Bispelokket ble oppfattet som lite pent, og det ble tidlig klart at det skulle rives forbindelse med byutviklingen i Bjørvika på 2000-tallet. Bispelokket ble stengt fredag 28. oktober 2011 kl. 22:00. Rivingen tok fysisk til 4. november 2011 klokken 13:46 med blant annet statsminister Jens Stoltenberg som tilskuer, og var avsluttet 16. februar 2012.Hans O. Torgersen: Bare småbiter igjen av Bispelokket, Aftenposten, 16. februar 2012 Det meste av trafikken på Nylandsveien ble i anleggsperioden flyttet til Nordenga bru (Østre Tangent) som åpnet 29. august 2011. Onsdag 1. februar 2012 kl 22:00 ble tunnelen og vegen under Bispelokket stengt for trafikk, og 2. februar 2012 kl 06:00 ble den lagt utenom trafikkmaskinen. Operagata og Havneveien ble dermed å fungere som en ny hovedvei i Bjørvika.Gjør klart for riving av Bispelokket , Byggaktuelt, 30. januar 2012 Bispelokket ble så stengt for trafikk 22. januar 2013, og de siste restene av den ble så revetVegvesen.no - Stenger siste del av Bispelokket (22.01.2013).

Rivingen av tilhørende ramper og konstruksjoner inn til spor 15 på Oslo sentralstasjon var en del av arbeidene med Dronning Eufemias gate som stod ferdig 11. mai 2014. Det vil bygges en veg med to felt i hver retning og som krysser Dronning Eufemias gate i gateplan før den løftes opp (Nylandsbrua) til dagens høyde, seks meter over jernbanesporene.

Plassen der Bispelokket stod er nå blitt tomteareal for det nye Deichmanske bibliotek, mens Sinsenkrysset nå har tatt over som Norges mest trafikkerte veikryss med over 100 000 kjøretøy i døgnet.

Referanser

Eksterne lenker


Kategori:Tunneler på E18 (Norge)
Kategori:Bjørvika
Kategori:Veikryss, rundkjøringer og trafikkmaskiner